Тукай рухы
Апрель ае - Тукай ае,- диләр
Күрим диеп чын-чын Апушын,
Музеена киләм, тып-тын калам,
Ишетәм күк гүя тавышын...

Түбәтәен матур итеп киеп,
Каршы алды мине Тукаем
Эчкә үтәм, ә ул минем арттан
Музей күрсәтергә тели, мөгаен.

Менә монда юл кәрзине тора
Бик күп юллар бергә үтелгән.
Зур истәлек, димен, саклагансың,
Күпне күргән, бераз сүтелгән.

Ирен чите белән елмайды да
Әйдә, дустым, барыйк алгарак 
Карап йөрсәк, барлык хәзинәне,
Табылыр, бәлки, алтын тарак.

Шаяртасың, димен, ул бит әкият
Ә менә бу сөлгеләрең?..
Кара савыты, карандашлар,
Шактый күренә хәзинәләрең...

Җавап биреп, бар сорауга
Озатып калды мине Тукаем
Шигырьләре, әкиятләре белән
Мәңге үлмәс – яшәр Тукаем!

Һәрчак истә булсаң да син,
Туган көндә ихлас котлыйбыз.
Шигырьләрең аша ана теле өчен
Туган телем өчен зурлыйбыз!

